 Ndị Ikpe 18  Noge ahụ, e nweghị eze nIzrel. Noge ahụkwa, ebo Dan nọ na-achọgharị ala ha ga-ebi; nihi na ruo nụbọchị ahụ, ha enwetabeghị ihe nketa netiti ebo niile nke Izrel.E mesịa, ụmụ Dan si na Zora na Eshtaọl zipụ ndị ikom ise nezinụlọ ha, bụ ndị ikom si netiti ha, ndị ikom bụ dike, ka ha gaa ledo ala ahụ ma chọpụta otú ọ dị. Ha wee sị ha: Gaanụ, chọpụta otú ala ahụ dị. Ka oge na-aga, ha bịarutere nógbè Ifrem bụ ugwu ugwu, wee rute nụlọ Maịka ma rahụ nebe ahụ.Mgbe ha nọ nso nụlọ Maịka, ha matara olu nwa okorobịa ahụ, bụ onye Livaị, ha wee banye ebe ahụ. Ha wee sị ya: Ònye kpọtara gị ebe a, gịnị ka ị na-arụ ebe a, gịnịkwa ka ị chọtara ebe a?O wee sị ha: Lekwa lekwa ihe Maịka meere m ka o wee goo m ọrụ, ka m wee ghọọrọ ya onye nchụàjà.Ha wee sị ya: Biko, jụọ Chineke ase ka anyị mara ma ànyị ga-enwe ihe ịga nke ọma nihe anyị na-aga.Onye nchụàjà ahụ wee sị ha: Gaanụ nudo. Ọ bụ nihu Jehova ka ụzọ unu na-aga dị.Ndị ikom ise ahụ wee na-aga ma bịarute Leyish wee hụ otú ndị bi nime ya si biri nadabereghị nebe ndị ọzọ nọ, dị ka omenala ndị Saịdọn si dị, nọrọkwa jụụ, tụsara ahụ, ọ dịghịkwa onye obi ọjọọ na-enye ihe ọ bụla nsogbu nala ahụ. Ha ebighịkwa ndị Saịdọn nso, ọ dịghịkwa ihe ha na ndị mmadụ nwekọrọ.E mesịa, ha bịakwutere ụmụnne ha na Zora na Eshtaọl, ụmụnne ha wee malite ịsị ha: Olee otú unu si gaa?Ha wee sị: Bilienụ ka anyị gaa buso ha agha; nihi na anyị ahụwo ala ahụ, ma, lee! ọ dị mma nke ukwuu. Unu egbula oge. Unu adịla umengwụ ịbanye nweta ala ahụ.Ọ bụrụ na unu abanye, unu ga-agakwuru ndị tụsaara ahụ, ala ahụ sakwara nnọọ mbara; nihi na Chineke enyefewo ya naka unu, bụ ebe ọ na-enweghị ihe ọ bụla dị nụwa nke kọrọ ya.Narị ndị ikom isii ndị kere ngwá agha ha núkwù, ndị si nezinụlọ ebo Dan, wee si nebe ahụ, ya bụ, Zora na Eshtaọl, kwapụ.Ha wee gbagoo maa ụlọikwuu ha na Kiriat-jierim nke dị na Juda. Ọ bụ ya mere ha ji akpọ ebe ahụ Mehane-dan ruo taa. Lee! Ọ dị nebe ọdịda anyanwụ nke Kiriat-jierim.Ha wee si nebe ahụ gawa wee banye nógbè Ifrem bụ ugwu ugwu ma rute nụlọ Maịka.Ndị ikom ise ahụ, bụ ndị gara ledo ala Leyish, wee sị ụmụnne ha: Ùnu maara na e nwere efọd na terafim na ihe oyiyi a pịrị apị na ihe oyiyi a wụrụ awụ nụlọ ndị a? Maranụ ihe unu kwesịrị ime.Ha wee banye ebe ahụ, bịarute nụlọ nwa okorobịa ahụ bụ onye Livaị, nụlọ Maịka, wee malite ịjụ ya otú o mere.Nime oge ahụ, narị ndị ikom isii ahụ ndị kere ngwá agha ha núkwù, bụ ndị si netiti ụmụ Dan, guzo nọnụ ụzọ ámá.Ndị ikom ise ahụ ndị gara ledo ala ahụ wee gbagoo, ka ha banye nebe ahụ buru ihe oyiyi ahụ a pịrị apị na efọd ahụ na terafim ahụ na ihe oyiyi ahụ a wụrụ awụ. Onye nchụàjà ahụ guzokwa nọnụ ụzọ ámá, ya na narị ndị ikom isii ahụ ndị kere ngwá agha núkwù.Ha wee banye nụlọ Maịka, buru ihe oyiyi ahụ a pịrị apị, efọd na terafim ahụ na ihe oyiyi ahụ a wụrụ awụ. Onye nchụàjà ahụ wee sị ha: Gịnị ka unu na-eme?Ma ha sịrị ya: Mechie ọnụ. Kpuchie aka nọnụ gị, soro anyị gaa ka ị ghọọrọ anyị nna na onye nchụàjà. Olee nke kaara gị mma, ịbụ onye nchụàjà nke ụlọ otu onye ka ọ bụ ịbụ onye nchụàjà nke otu ebo na otu ezinụlọ nIzrel?Obi wee tọọ onye nchụàjà ahụ ụtọ, o wee were efọd ahụ na terafim ahụ na ihe oyiyi ahụ a pịrị apị soro ha.Ha wee tụgharịa gawa, mee ka ụmụntakịrị ha na anụ ụlọ na ihe ndị dị oké ọnụ ahịa nọrọ ha nihu.Ha agaruwo ebe dị anya nụlọ Maịka mgbe a kpọkọtara ndị ikom nọ nụlọ ndị dị ụlọ Maịka nso, ha wee gbalịa ịchụkwuru ụmụ Dan.Mgbe ha nọ na-akpọ ụmụ Dan nolu dara ụda, ha tụgharịrị sị Maịka: Gịnị na-eme gị, nke mere i ji kpọkọta ndị a?O wee sị: Unu ewerewo chi m bụ ndị m mere, kpọrọkwa onye nchụàjà m, lawa, gịnị ọzọ ka m nwere? Gịnịzi mere unu ji na-asị m, Gịnị na-eme gị?Ụmụ Dan wee sị ya: Ekwela ka olu gị darute nebe anyị nọ ka ndị ihe na-ewute ná mkpụrụ obi ghara ịwakpo unu, i wee tụfuo mkpụrụ obi gị na mkpụrụ obi ezinụlọ gị.Ụmụ Dan wee na-aga ebe ha na-aga; Maịka wee hụ na ha ka ya ike, o wee tụgharịa laghachi nụlọ ya.Ma ha buuru ihe ahụ Maịka mere, kpọrọkwa onye nchụàjà ahụ nke bụ onye nchụàjà ya, ha wee na-aga Leyish, ka ha gaa buso ndị nọ jụụ ma tụsara ahụ agha. Ha wee jiri ihu mma agha gbuo ha, gbaakwa obodo ha ọkụ.Ha enweghịkwa onye nnapụta, nihi na obodo ahụ dị anya na Saịdọn, ọ dịghịkwa ihe ha na ndị mmadụ nwekọrọ; ebe ahụ dịkwa na ndagwurugwu Bet-rihọb. Ha wee wuo obodo ahụ, birikwa nime ya.Ha gụkwara obodo ahụ Dan, nke bụ aha nna ha Dan, onye a mụụrụ Izrel. Otú ọ dị, ọ bụ Leyish bụ aha obodo ahụ na mbụ.E mesịa, ụmụ Dan guzobeere onwe ha ihe oyiyi ahụ a pịrị apị; Jọnatan nwa Geshọm, nwa Mozis, na ụmụ ya wee ghọọrọ ebo Dan ndị nchụàjà ruo ụbọchị a dọọrọ ala ahụ nagha.Ha wee guzobere onwe ha ihe oyiyi ahụ a pịrị apị, nke Maịka mere, ruo ụbọchị niile ụlọ ezi Chineke dị na Shaịlo. 